Shitoukoumen-demningen

Shitoukoumen-demningen er en demning i løpet til Yinma som er ei venstre sideelv til det store vassdraget Songhua (en stor sideelv til Amur). Demningen ligger i Erdao-fylket bare et par mil øst for millionbyen Changchun i midtre del av Jilin-provinsen i det nordøstlige Kina. Installert effekt er beskjeden, bare ca 100 MW. Demningen er en 400 meter lang steinfyllingsdam med betongdekke. Den gir også flomkontroll og irrigasjon til landbruket lengre nede i elva, samt vannforsyning. Reservoaret er om lag 8 -11 km langt avhengig av vannføring, og ligger i et flatt jordbruksområde med litt skogs- og rekreasjonsområder rundt selve reservoaret. Sørvest for anlegget finner vi Xinlicheng-demningen. Se også Liste over verdens største vannkraftverk Eksterne lenker Song-Liao River Basin - MEEF. Besøkt 2. juni 2013.